Diari Oficial de la Generalitat Valenciana


Sumari del DOGV 946, del 18-11-1988 (1988/812437)

RESOLUCIÓ de 21 d'octubre de 1988, del Director General de l'Institut Valencià d'Administració Pública, per la qual es convoca Curs d'Actualització per a Administratius i Auxiliars d'Administració General de les Corporacions Locals valencianes.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   946

Data del DOGV
:   18-11-1988

Secció del DOGV
:   ALTRES DISPOSICIONS

Número del document
:   1988/812437


Data del document
:   21-10-1988

Organisme emissor
:   Conselleria d'Administració Pública

Tipus de document
:   Resolució

Resolució de 21 d'octubre de 1988, del Director General de l'Institut Valencià d'Administració Pública, per la qual es convoca Curs d'Actualització per a Administratius i Auxiliars d'Administració General de les Corporacions Locals valencianes.  
Tot complint el Programa d?Actuació per a 1988 de l?Institut Valencià d?Administració Pública, a l'Area de Formació, adreçada a les Administracions Locals Valencianes, i dins els diferents tipus d'activitats de formació, i concretament entre les emmarcades sota el títol «Cursos de Formació General per a Funcionaris», escau de realitzar un «Curs d'actualització per a administratius i auxiliars d'administració general», d'acord amb les següents bases:  
Primera  
Objectiu: actualitzar i perfeccionar els coneixements teòrics i pràctics del personal al servei de les Corporacions Locals i, en especial, assabentar de les peculiaritats, competències, serveis i legislació pròpia de la Generalitat Valenciana.  
Segona  
Participants: podrà participar en aquest curs el personal funcionari o contractat laboral fix al servei de qualsevol Corporació local, que ocupe llocs de treball d?Administratiu o Auxiliar d?Administració General.  
Tercera  
Contingut: les matèries versaran, amb caràcter general i bàsic, sobre els continguts temàtics següents i amb les hores lectives que, per a cada bloc, s'especifiquen entre parèntesi.  
I. Dret constitucional, Autonòmic i Local.  
Coneixements sobre l'Administració de la Generalitat Valenciana (10 hores).  
II. Procediment Administratiu, funcionament de les Entitats Locals i règim jurídic (10 hores).  
III. Hisendes Locals (6 hores)  
IV. Funció Pública (6 hores)  
V. Contractació, béns i serveis (8 hores).  
Quarta  
Sol·licituds: els/les interessats/des hauran de formular sol·licitud mitjançant instància dirigida a l?Il·lm. Sr. Director General de l?Institut Valencià d?Administració Pública, d'acord amb el model Annex a aquesta Convocatòria, que podrà presentar-se a l?Institut mateix (c/ Museu, 3. 46801 - València), als Serveis Territorials de la Conselleria d?Administració Pública d'Alacant (c/ Aguilera Cerní, 1. 03825 - Alacant) i Castelló de la Plana (Plaça Cardona Vives, 1. 12581 - Castelló de la Plana), o bé en la forma prevista a l'article 66.3 de la Llei de Procediment Administratiu.  
Els/les sol·licitants hauran d'adjuntar la corresponent autorització de la Corporació, o responsable de personal de qui depenguen.  
Cinquena  
Quota d'inscripció: les persones seleccionades seran notificades de l'admissió, fins i tot telefònicament, i hauran d'ingressar a la Caixa d'Estalvis Provincial de València (Oficina Principal. Plaça del Mercat, 4, València), la quantitat de 6.000 pessetes, al compte corrent número 125.726.840.627.6053, a nom de Taxes IVAP, Conselleria d'Economia i Hisenda.  
En tot cas, no es considerarà ferma la inscripció fins que no s'hagen abonat els drets de matrícula. Les persones inscrites hauran d'aportar justificació documental de l?ingrés al començament del Curs.  
Sisena  
Termini: les sol·licituds hauran de ser presentades abans del 5 de desembre de 1988.  
Setena  
Lloc i data de celebració: el curs tindrà lloc a Alacant, als locals del Centre Cultural Benalúa, Plaça Navarro Rodrigo, número 8, planta 2ª, durant els dies 12 al 20 de desembre de 1988, en sessions de mati i vesprada, amb la concreció horària que s?especificarà al començament del Curs.  
Vuitena  
Participants i criteris de selecció: el nombre màxim d'assistents al Curs és de 50.  
Tindran preferència aquells que:  
a) Tinguen el lloc de treball a la província d'Alacant.  
b) Presten serveis en municipis menors de 20.000 habitants o, en general, en Ajuntaments menuts.  
c) Tinguen més antiguitat.  
En qualsevol cas, hom tindrà en compte que hi assistesca el major nombre de Corporacions Locals.  
L?Institut Valencià d?Administració Pública, a la vista de les sol·licituds presentades, i d'acord amb els criteris anteriors, procedirà a elaborar la llista definitiva de participants.  
Novena  
Certificats: una vegada haurà finalitzat el curs s'expedirà el corresponent certificat d'assistència, o d'aprofitament, per a la qual cosa podran establir-se, si s'escau, les proves corresponents. El certificat d'assistència es lliurarà als qui n'acrediten la permanència en més d'un 90 per 100 de les hores del Curs.  
Nota: A fi de donar un major contingut pràctic al Curs, i servir de resolució de dubtes i problemes als assistents, aquest podran, si ho desitgen, aportar tota la documentació que estimen necessària, de qüestions sobretot pràctiques, que puguen tenir un interès general per tal d'estudiar-les al llarg del curs.  
València, 21 d'octubre de 1988. - El Director General: Andrés Morey, Juan.  
 ANNEX I  
CURS D'ACTUALITZACIO PER A ADMINISTRATIUS I AUXILIARS D'ADMINISTRACIO GENERAL DE LES CORPORACIONS LOCALS VALENCIANES  
DADES PERSONALS:  
Sr./Sra.   
Adreça   
Telèfon (treball) (particular)  
DNI núm.   
DADES PROFESSIONALS:  
Corporació Local on presta serveis.   
Situació jurídica:  
Funcionari/ària Contractat/da   
Habilitat/da Altres   
Unitat Administrativa   
Antiguitat   
SOL·LICITA de prendre part en el Curs de referència i declara, sota la seua responsabilitat, que són certes les dades consignades.  
Data i signatura, Autoritzat,  
 , d de 1988.  
IL·LM. SR. DIRECTOR GENERAL DE L'INSTITUT VALENCIA I L'ADMINISTRACIÓ PUBLICA.